胡芳桂

胡芳桂（），四川重庆府巴縣人。

生平
万历三十七年（1609年）己酉科四川乡试举人，四十一年（1613年）癸丑科進士，万历末任池州府知府，因京债逼迫，托腹吏毛凤超等，住富民赵克、富监、崔见洲家，各借银二百两偿债，被巡按御史房可壮弹劾。天啓中复官南户部福建司员外郎，疏参给事中胡永顺、御史陆师贽、易应昌、房可壮等《明熹宗哲皇帝实录卷之六十五》：天啓五年十一月，南户部福建司员外郎胡芳桂疏参给事中胡永顺、御史陆师贽、易应昌、房可壮、池州府通判欧腾霄，以前任池州知府为永顺等所诬陷，且言永顺、师贽同为东林之羽翼，杨涟之密友。得旨：永顺等俱削职为民，追夺诰命。，晋山西司郎中，升任黄州府知府《崇祯实录》：崇祯元年二月甲辰，黄州知府胡芳桂上八事：曰足用莫先富民，富民莫先禁奢；曰农工商贾各执其业，而天下治；曰漕政坏于旗军之贫、运官之不肖、把总之需索；曰欲安民化俗，莫切于用贤令；〔曰〕欲贤令，莫切于郡守司道之监临、抚按之监察；曰天下臣僚善于供职者，许其久任；曰停止进学纳附；曰免当铺助饷、助工。章下所司。，崇祯初以阉党被削籍《崇祯长编卷之十九》：崇祯二年三月，南京户部尚书管吏部事郑三俊等疏言：逆璫窃弄威福，辇下诸奸首先倡媚，南中尤而效之。谨胪列上闻，惟皇上睿断焉。原任本部山西司郎中今陞削籍胡芳桂，功名隳於作郡，而谿壑之慾，以部署而取盈富贵，恋若羶途而反噬之，工恃奥援而辄肆，既资其力以速化，遂藉其热以复仇，性与人殊，罪难发数。《巴县志》。

参考文献

F
Category:巴县人
Category:萬曆三十七年己酉科四川鄉試舉人
Category:明朝池州府知府
Category:南京户部员外郎
Category:南京户部郎中
Category:明朝黄州府知府